রক্তের মতো লাল! মার্চের এই রাতে চাঁদকে দেখলে চমকে উঠবেন

ওয়েব ডেস্ক: মার্চ মাসে ঘটতে চলেছে এক বিরল মহাজাগতিক ঘটনা (Celestial Event)। আগামী মাসের ১৪ ও ১৫ তারিখ বদলে যাবে চাঁদের রং। হলুদ বা সোনালি নয়, এই দু’দিন পৃথিবীর একমাত্র উপগ্রহকে দেখা যাবে রক্তিম রূপে। টকটকে লাল রংয়ের চাঁদ সচরাচর দেখা যায়না। বহু বছর পর এই ঘটনা ঘটে। একে বলা হয় ‘ব্লাড মুন’ বা রক্তিম চাঁদ (Blood Moon)। শেষবার ২০২২ সালের ৮ নভেম্বর ঘটেছিল এই ঘটনা। তবে সেবার পূর্ণ ব্লাড মুন হয়নি। ২০১৫ সালে ঘটেছিল ‘ফুল ব্লাড মুন’। এবার ২০২৫-এ ঘটছে এই ঘটনা।

এখন প্রশ্ন হচ্ছে কেন ঘটে ‘ব্লাড মুন’? এটি তখনই ঘটে যখন পূর্ণ চন্দ্রগ্রহণ (Lunar Eclipse) হয়। অর্থাৎ, যখন সূর্য, পৃথিবী ও চাঁদ একই সরলরেখায় অবস্থান করে এবং পৃথিবী সূর্য ও চাঁদের মাঝখানে চলে আসে, তখন পৃথিবীর ছায়া চাঁদের উপর পড়ে। তবে এর ফলে চাঁদ একেবারে অন্ধকারে ঢেকে যায় না। তার গায়ে একটি লালচে আভা সৃষ্টি হয়। এর ফলে পৃথিবী থেকে চাঁদকে লাল দেখায়। এই ঘটনাকে বলে ‘ব্লাড মুন’।

আরও পড়ুন: বদলাচ্ছে পৃথিবীর কেন্দ্র, বদলাবে দিনের দৈর্ঘ্য?

চাঁদের গায়ের এই লালচে রঙের মূল কারণ হচ্ছে ‘আলোর বিচ্ছুরণ’ (Rayleigh Scattering)। পৃথিবীর বায়ুমণ্ডল যখন সূর্যালোককে ছেঁকে দেয়, তখন ছোট তরঙ্গদৈর্ঘ্যের নীল ও বেগুনি আলো বেশি ছড়িয়ে পড়ে। আর অপেক্ষাকৃত বড় তরঙ্গদৈর্ঘ্যের লাল ও কমলা রঙের আলো চাঁদের উপর গিয়ে পড়ে। ঠিক যেভাবে সূর্যাস্তের সময় আকাশ লালচে দেখায়, সেভাবেই চন্দ্রগ্রহণের সময় লাল হয়ে যায় চাঁদের নাম।

২০২৫ সালের পূর্ণ চন্দ্রগ্রহণ ও ব্লাড মুন উত্তর ও দক্ষিণ আমেরিকা, ইউরোপ এবং আফ্রিকার কিছু অংশ থেকে স্পষ্টভাবে দেখা যাবে। এই মহাজাগতিক ঘটনাটি প্রায় পাঁচ ঘণ্টাব্যাপী চলবে এবং পূর্ণ চন্দ্রগ্রহণ চলবে প্রায় ৬৫ মিনিট। আগামী ১৩ মার্চ, রাত ১১:৫৭-তে শুরু হবে গ্রহণ এবং শেষ হবে ১৪ মার্চ, সকাল ৬:০০ টার দিকে।

দেখুন আরও খবর:

The post রক্তের মতো লাল! মার্চের এই রাতে চাঁদকে দেখলে চমকে উঠবেন first appeared on KolkataTV.

The post রক্তের মতো লাল! মার্চের এই রাতে চাঁদকে দেখলে চমকে উঠবেন appeared first on KolkataTV.